**REPUBLIKA HRVATSKA**

**PRVA GIMNAZIJA VARAŽDIN KLASA: 401-04/22-01/1**

**Petra Preradovića 14 URBROJ: 2186-151-01-22-1**

**42 000 Varaždin**

**OIB: 41524139511**

*Broj RKP-a: 19239*

*Razina: 31*

*Razdjel: 000*

*Šifra djelatnosti: 8531*

*Šifra grada: 472*

***BILJEŠKE UZ FINANCIJSKE IZVJEŠTAJE ZA RAZDOBLJE OD 01. SIJEČNJA DO 31. PROSINCA 2021. GODINE***

Na dan 31.12.2021. godine Prva gimnazija Varaždin imala je zaposleno 103 djelatnika. U školskoj godini 2021./2022. ustrojeno je 34 razrednih odjeljenja sa ukupno 759 učenika. U školi se izvode tri nacionalna gimnazijska programa - opći, jezični i prirodoslovno-matematički te jedan međunarodni program (IBDP - International Baccalaureate Diploma Programme). Također, u školi se provodi i opći program sa skupinom predmeta na engleskom jeziku. U školi djeluju Centri izvrsnosti iz informatike, šaha i biologije. Osnivač škole je Varaždinska županija.

**BILJEŠKE UZ PR-RAS**

**Bilješka 1. - AOP 001**

Sveukupni prihodi poslovanja u odnosu na isto izvještajno razdoblje prethodne godine manji su za 2,5 %. U strukturi prihoda poslovanja najvećim dijelom participiraju prihodi iskazani na AOP-u 063 – Pomoći proračunskim korisnicima iz proračuna koji im nije nadležan. Radi se najvećim dijelom o prihodima koji se ostvaruju od Ministarstva znanosti i obrazovanje (u daljnjem tekstu: MZO).

**Bilješka 2. - AOP 058**

Na ovoj stavci evidentirani su prihodi primljeni od Hrvatskog zavoda za zapošljavanje za mjeru aktivne politike zapošljavanja „Pripravništvo“. Prva gimnazija Varaždin (u daljnjem tekstu: škola) od početka školske godine 2021./2022. kroz ovu mjeru zapošljava jednog pripravnika na radnom mjestu stručni suradnik-pedagog. Ostvarena sredstva su namjenska i služe za pokrivanje rashoda za plaću i naknadu za prijevoz na posao i s posla za jednog pripravnika.

**Bilješka 3. - AOP 064**

Tekuće pomoći proračunskim korisnicima iz proračuna koji im nije nadležan sadrže prihode od strane MZO za isplatu plaća i materijalnih prava zaposlenih kao i prihode koje je škola potraživala i ostvarila od MZO temeljem pravomoćnih sudskih presuda djelatnika za razliku plaće za razdoblje 12/2015 do 01/2017 u iznosu od 14.761.179 kn (rashodi za plaće i materijalna prava zaposlenih te rashodi koji su proizašli iz sudskih presuda iznose 14.776.424 kn), prihode od strane Agencije za odgoj i obrazovanje za sufinanciranje troškova Županijskih i međužupanijskih stručnih vijeća u iznosu od 9.100 kn, prihode od MZO za refundaciju troškova Covid-19 testiranja sukladno Odluci Stožera civilne zaštite Republike Hrvatske o uvođenju posebne sigurnosne mjere obveznog testiranja dužnosnika, državnih službenika i namještenika, službenika i namještenika u javnim službama, službenika i namještenika u lokalnoj i područnoj (regionalnoj) samoupravi te zaposlenika trgovačkih društava i ustanova u iznosu od 4.564 kn te prihode od Nacionalnog centra za vanjsko vrednovanje obrazovanja za refundaciju putnih naloga u iznosu od 3.200 kn.

**Bilješka 4. - AOP 065**

Kapitalne pomoći proračunskim korisnicima iz proračuna koji im nije nadležan odnose se na prihode od MZO za nabavu lektire i stručne literature (8.400 kn) te na prihode ostvarene za dodatna ulaganja na zgradi škole (fasadni radovi) primljene od Ministarstva kulture i medija Republike Hrvatske prema javnom pozivu za Program zaštite i očuvanja nepokretnih kulturnih dobara (100.000 kn).

**Bilješka 5. – AOP 112**

Najveći dio prihoda evidentiranih na ovoj stavci odnosi se na uplate učenika za osiguranje od nezgode.

**Bilješka 6. – AOP 122**

Škola ostvaruje prihode od školarina učenika za provođenje programa Međunarodne mature (IBDP - International Baccalaureate Diploma Programme) te programa sa skupinom predmeta na engleskom jeziku (dvojezična gimnazija) te se velika većina prihoda evidentiranih na ovom AOP-u odnosi upravo na školarine učenike. Osim navedenog, na ovom AOP-u evidentirani su i prihodi od uplata učenika za fakultativnu nastavu te prihod od zakupa poslovnog prostora.

**Bilješka 7. - AOP 124**

U izvještajnom razdoblju ostvarene su dvije tekuće donacije. 1.000 kn odnosi se na donaciju fizičke osobe dok se iznos od 152 kn odnosi na donaciju Gradskog društva Crvenog križa Varaždin.

**Bilješka 8. - AOP 128**

Prihodi iz nadležnog proračuna sadrže prihode od strane Osnivača (Varaždinska županija) za pokrivanje rashoda poslovanja i rashoda za nefinancijsku imovinu za decentralizirane funkcije prema zakonskom standardu i iznad zakonskog standarda. Od ukupnog iznosa prihoda od nadležnog proračuna, prihod u iznosu od 187.664 ostvaren je za nabavu nefinancijske imovine će se provedbom obvezne korekcije u bilanci za taj iznos te za iznos iskazan na AOP-u 065 iskazati korigirani rezultati poslovanja. Ostvareni prihodi na AOP-u 128 na znatno su manjoj razini u odnosu na isto izvještajno razdoblje prethodne godine, a prvenstveno jer su u prethodnom izvještajnom razdoblju ostvarena dodatna sredstava od Osnivača za nabavu nefinancijske imovine (opremanje kabineta uređajima, opremom i namještajem) te dodatna ulaganja na zgradi škole (radovi na sanaciji krovišta, radovi na rekonstrukciji grijanja, vodoinstalaterski radovi, građevinski i soboslikarski radovi).

**Bilješka 9. - AOP 146**

U odnosu na isto izvještajno razdoblje prethodne godine rashodi za zaposlene veći su za 9,5 %. Najvećim dijelom posljedica je to povećanih potreba za rashodima koji su nastali temeljem sudskih presuda za tužbe koje su djelatnici podigli za razliku plaće za razdoblje od 12/2015 do 01/2017 a dijelom i temeljem rasta osnovne plaće djelatnika (povećanje osnovice, koeficijenata i dodatka po Sporazumu NN 122/19 za obračun plaće od plaće za siječanj 2021.) kao i temeljem većih potreba za prekovremenim radom zbog zamjena odsutnih djelatnika.

**Bilješka 10. – AOP 151**

Zbog većeg broja bolovanja djelatnika (izolacije i samoizolacije) uslijed nepovoljne epidemiološke situacije, a kako bi škola mogla osigurati nesmetano obavljanje odgojno-obrazovnog rada javile su se i povećane potrebe za prekovremenim radom (zamjene nastavnika) što je za posljedicu imalo rast troškova plaća za prekovremeni rad.

**Bilješka 11. - AOP 158**

Materijalni rashodi u odnosu na isto izvještajno razdoblje prethodne godine ostvareni su u 8,5% manjem iznosu. Razlog tome je epidemiološka situacija uslijed koje je došlo do smanjenih potreba na pojedinim stavkama od AOP-a 165 do 171.

**Bilješka 12. – AOP 172**

Dok su ukupni rashodi za usluge u izvještajnom razdoblju u odnosu na prethodno izvještajno razdoblje ostvareni na gotovo istoj razini, na pojedinim stavkama unutar rashoda za usluge ostvarene su uštede (AOP 173, AOP 177, AOP 179) dok je na nekim stavkama indeks veći od 100. Razlog je drugačija raspodjela sredstava unutar rashoda za usluge zbog različitih potreba u odnosu na prethodno razdoblje.

**Bilješka 13. – AOP 178**

Do povećanih potreba na ovoj stavci došlo je prvenstveno zbog obveze testiranja na Covid-19 za nekoliko djelatnika sukladno Odluci Stožera civilne zaštite Republike Hrvatske o uvođenju posebne sigurnosne mjere obveznog testiranja dužnosnika, državnih službenika i namještenika, službenika i namještenika u javnim službama, službenika i namještenika u lokalnoj i područnoj (regionalnoj) samoupravi te zaposlenika trgovačkih društava i ustanova. Dio nastalih troškova školi je krajem 2021. godine refundiralo MZO, a preostali dio refundacije troškova koji se odnose na 2021. godinu očekuje se početkom 2022. godine.

**Bilješka 14. – AOP 181**

Do većeg odstupanja došlo je zbog drugačijeg konta knjiženja u odnosu na prošlu godinu. Prethodne godine veći dio rashoda koji je 2021. iskazan na AOP-u 181 iskazao se na AOP-u 190. Time je objašnjeno i veliko odstupanje na AOP-u 190.

**Bilješka 15. - AOP 182**

Na ovoj stavci knjiženi su troškovi prijevoza na dodjelu nagrade za učenicu. Učenica je putovala u vlastitom aranžmanu te su joj naknadno refundirani troškovi.

**Bilješka 16. – AOP 189**

Troškovi sudskih postupaka odnose se na troškove proizašle iz pravomoćnih sudskih presuda za razliku plaće temeljem tužbi koje su djelatnici podigli za razdoblje od 12/2015 do 01/2017. Troškove sudskih postupaka škola je potraživala od MZO koji je iste refundirao.

**Bilješka 17. – AOP 191**

Do iznimno velikog odstupanja došlo je zbog povećanih potreba na AOP-u 208, a radi se o troškovima koji su nastali zbog pravomoćnih sudskih presuda za razlike plaće. Budući da su djelatnici podigli tužbe za razliku plaća iz ranijeg razdoblja (12/15 do 01/17) škola je bila u obvezi obračunati i uplatiti zakonske zatezne kamate na sva javna davanja (doprinose, porez, prirez) kao i zatezne kamate na neto iznose te zatezne kamata na troškove parničnih postupaka. Troškove koji su proizašli iz pravomoćnih sudskih presuda škola je potraživala od MZO koji je iste refundirao.

**Bilješka 18. - AOP 255**

Na ovoj AOP oznaci iskazana su sredstva za sufinanciranje prehrane uplaćena učenicima slabijeg imovinskog stanja. Izvor sredstava je proračun Osnivača.

**Bilješka 19. – AOP 256**

Na ovoj AOP oznaci iskazani su troškovi testiranja na Covid-19 za učenike koji su bili u obvezi predočiti Covid potvrdu pri prelasku granice prilikom sudjelovanja na Erasmus+ mobilnostima te na sportskim natjecanjima u organizaciji Hrvatskog školskog sportskog saveza.

**Bilješka 20. - AOP 285**

U izvještajnoj razdoblju od 01.01.2021. do 31.12.2021. ostvaren je višak prihoda poslovanja u iznosu od 41.157 kn.

**Bilješka 21. - AOP 288**

Zbog knjiženja Odluke o raspodjeli rezultata te korekcije rezultata poslovanja zbog povrata neutrošenog dijela sredstava primljenih za projekt „Voda – plavo zlato“ Zakladi Solidarna, a primljenih u prethodnom razdoblju, preneseni rezultat poslovanja razlikuje se od onog iskazanog na dan 31.12.2020. godine. Nakon provedenih korekcija preneseni manjak prihoda poslovanja iznosi 24.942 kune.

**Bilješka 22. - AOP 289**

Obračunati nenaplaćeni prihodi odnose se na nenaplaćena potraživanja od učenika za školarine za program IBDP te program provođenja dijela nastave na engleskom jeziku. Radi se najvećim dijelom o školarinama za mjesec prosinac za koje se očekuje da će se naplatiti početkom 2022. godine. Škola poduzima sve radnje za naplatu potraživanja sukladno Proceduri praćenja i naplate potraživanja Prve gimnazije Varaždin.

**Bilješka 23. - AOP 292**

Na ovom AOP-u iskazani su prihodi koje škola ostvaruje na ime otkupa stanova na kojima postoji stanarsko pravo.

**Bilješka 24. - AOP 344**

Po svim stavkama rashoda za nabavu nefinancijsku imovinu rashodi su značajno manji u odnosu na prethodno izvještajno razdoblje, a razlog je nabava iz dodatno odobrenih sredstava Osnivača za opremanje kabineta uređajima, opremom i namještajem te za dodatna ulaganja na zgradi škole tijekom prethodnog izvještajnog razdoblja. Od značajnijih ulaganja u tekućem izvještajnom razdoblju može se navesti dodatno ulaganja na zgradi škole (fasadni radovi) iskazano na AOP-u 397, iznos od 100.000 kn (prihodovna strana iskazana je na AOP-u 065, a navedena sredstva su ostvarena od Ministarstva kulture i medija).

**Bilješka 25. - AOP 405**

Na ovoj AOP oznaci iskazana su nenaplaćena potraživanja na ime otkupa stanova na kojima postoji stanarsko pravo.

**Bilješka 26. - AOP 635**

U razdoblju od 01.01.2021. do 31.12.2021. ostvaren je manjak prihoda i primitaka u iznosu od 275.835 kn. Od toga, iznos od 20.865 kn odnosi se na metodološki manjak na izvoru MZO za materijalna prava zaposlenih za prosinac 2021. godine te za pravomoćne sudske presude.

**Bilješka 27. - AOP 639**

Zajedno sa prenesenim manjkom prihoda i primitaka ostvaren je manjak prihoda i primitaka za pokriće u sljedećem razdoblju u iznosu od 315.192 kn. Dio ostvarenog manjka planira se pokriti već u siječnju 2022. uplatama školarina od učenika (49.687 kn – AOP 290) te evidentiranjem prihoda od MZO za materijalne rashode za prosinac 2021. godine te prihoda za pravomoćne sudske presude (20.865 kn).

**Bilješka 28. - AOP 640**

Na ovoj AOP oznaci iskazani su rashodi za plaće i naknade troškova zaposlenima za prosinac 2021. godine budući da se radi o tzv. trinaestom rashodu.

**Bilješka 29. - AOP 644**

Stanje novčanih sredstava na kraju izvještajnog razdoblja odgovara stanju sredstava na izvodima banke na dan 31.12.2021. te stanju blagajne na dan 31.12.2021. godine.

**BILJEŠKE UZ BILANCU**

**Bilješka 1. - AOP 002**

Vrijednost nefinancijske imovine na dan 31.12.2021. iznosi 3.895.257 kn. Indeks je manji od 100 najvećim dijelom zbog amortizacije velikog dijela dodatnih ulaganja na zgradi škole te nabave dugotrajne imovine ostvarenih krajem 2020. godine (AOP 013 i AOP 023). Knjigovodstvena evidencija imovine usklađena je sa analitičkim stanjem dugotrajne imovine.

**Bilješka 2. - AOP 063**

Indeks financijske imovine na dan 31.12.2021. iznosi 108,5, a do povećanja je došlo uslijed većih potraživanja na AOP-u 081 i AOP-u 141.

**Bilješka 3. - AOP 081**

Na ovom AOP-u najvećim dijelom iskazana su potraživanja za naknade koje se refundiraju (bolovanja na teret HZZO-a), a manjim dijelom potraživanja za predujmove te ostala nespomenuta potraživanja.

**Bilješka 4. - AOP 155**

Iskazana su potraživanja za školarine učenika te zakupa prostora. Naplata potraživanja očekuje se početkom 2022. godine.

**Bilješka 5. - AOP 170**

Stanje ukupnih obveza u odnosu na stanje na kraju prethodne godine veće je za 27,5 % te na dan 31.12.2021. iznosi 1.757.809 kn. Najveći dio obveza odnosi se na obveze za zaposlene za isplatu plaća za prosinac 2021. godine, pri čemu se pak najveći dio odnosi na plaću i ostale rashode za zaposlene što se isplaćuje od strane MZO (1.171.285 kn) te na obveze za materijalne rashode. Obveze za zaposlene (AOP 172) dospijevaju u siječnju 2022. godine. Najveći dio obveza iskazanih na dan 31.12.2021. su nedospjele (AOP 281, AOP 283), a manji dio su dospjele i podmirit će se početkom 2022. godine.

**Bilješka 6. - AOP 173**

Na stanju obveza za materijalne obveze na dan 31.12.2021. iskazane su obveze za režijske i ostale materijalne troškove najvećim dijelom za prosinac 2021. te za naknadu troškova prijevoza za prosinac 2021. godine. Iste će se podmiriti u siječnju 2022. godine.

**Bilješka 7. – AOP 182**

Najveći dio obveza na ovom AOP-u odnosi se na obveze za bolovanja na teret HZZO-a, a manji dio na obvezu za uplatu u Državni proračun na ime dijela prihoda od otkupa stanova na kojima postoji stanarsko pravo te na ostale obveze.

**Bilješka 8. - AOP 238 i AOP 242**

Zajedno sa prenesenim rezultatom iz prethodnog razdoblja te nakon provedenih obveznih korekcija rezultata temeljem članka 82. Pravilnika o proračunskom računovodstvu i računskom planu proračuna, Prva gimnazija Varaždin u tekućem izvještajnom razdoblju ostvarila je manjak prihoda poslovanja u iznosu od 279.849 kn (AOP-245) te manjak prihoda od nefinancijske imovine u iznosu od 35.343 kn (AOP-246).

*Obrazloženje korekcije rezultata zbog kapitalnih prijenosa:*

|  |  |  |  |  |
| --- | --- | --- | --- | --- |
|  | **Pozicije na dan 31.12.2021.** | **PR-RAS** | **Korekcija - kapitalni prijenosi** | **BILANCA** |
| **92211** | Višak prihoda poslovanja | +16.215 | -16.215 | 0 |
| **92212** | Višak prihoda od nefinancijske imovine | 0 | 0 | 0 |
| **92213** | Višak primitaka od nefinancijske imovine | 0 | 0 | 0 |
| **92221** | Manjak prihoda poslovanja | 0 | +279.849 | -279.849 |
| **92222** | Manjak prihoda od nefinancijske imovine | -331.407 | +296.064 | -35.343 |
| **92223** | Manjak primitaka od financijske imovine | 0 | 0 |   |
| **922** | **Višak/Manjak prihoda** | **-315.192** | **0** | **-315.192** |

Tijekom 2021. godine evidentirana su na računima kapitalnih prijenosa sredstva u iznosu od 296.064 kn koja su utrošena za nabavu dugotrajne nefinancijske imovine:

* 6362 (AOP 065 PR-RAS) – 108.400 kn
* 6712 (AOP 131 PR-RAS) – 187.664 kn

Provedena je korekcija rezultata na način da se zadužuje račun viška prihoda poslovanja (pri čemu dugovna strana viška prihoda poslovanja nakon provedene korekcije postaje manjak prihoda poslovanja), a odobrava račun manjka prihoda od nefinancijske imovine za iznos od 296.064 kn.

**Bilješka 9. - AOP 254**

Na izvanbilančnim zapisima evidentiran je procijenjeni iznos financijskog učinka sudskih postupaka u tijeku u iznosu od 70.426 kn. Najvećim dijelom radi se o tužbama zaposlenika za isplatu razlike plaće zbog izostajanja povećanja osnovice plaće za tuženo razdoblje (12/15-01/17). U nastavku je dana tablica (Tablica 1) sudskih sporova u tijeku prema članku 14. Pravilnika o financijskom izvještavanju u proračunskom računovodstvu (NN 3/15, 93/15, 135/15, 2/17, 28/17, 112/18, 126/19).

Također, izvanbilančno se vodi i dana zadužnica na iznos od 300.000 kn kao instrument osiguranja plaćanja za kratkoročni okvirni kredit (dozvoljeno prekoračenje po transakcijskom računu). U nastavku je dana i tablica (Tablica 2.) danih zadužnica.

*Tablica 1.*



*Tablica 2.*



**BILJEŠKE UZ OBVEZE**

**Bilješka 1. - AOP 038**

Ukupne nepodmirene obveze na kraju izvještajnog razdoblja iznose 1.757.809 kn. Najvećim dijelom sadrže obveze za zaposlene (plaće za prosinac 2021. godine) koje dospijevaju u siječnju 2022. dok se obveze za materijalne rashode poslovanja odnose na naknade troškova zaposlenima (prijevoz) te prvenstveno na fakture za režijske i druge troškove za prosinac 2021. sa dospijećem u siječnju i veljači 2022. godine te iste zbog tehnike plaćanja nisu mogle biti podmirene u 2021. godini, već su podmirene početkom 2022. godine. Na prometima međusobnih obveza proračunskih korisnika iskazane su obveze za bolovanja na teret HZZO-a i ostale obveze za povrat u proračun. Saldo međusobnih obveza na dan 31.12.2020. je 62.197 kn, a saldo obveza za nabavu nefinancijske imovine je 14.483 kn. Saldo ukupnih obveza najvećim dijelom odnosi se na nedospjele obveze.

**Bilješka 2. AOP 039**

Gotovo sve dospjele, a neplaćene obveze na dan 31.12.2021. su u prekoračenju od 1-60 dana (izuzev obveze po jednoj fakturi iz listopada). Najvećim dijelom odnose se na obveze za materijalne rashode (izuzev iznosa od 158 kn koji se odnosi na obveze za financijske rashode) te će biti podmirene početkom 2022. godine.

**BILJEŠKE UZ OBRAZAC RAS-Funkcijski**

**Bilješka 1. - AOP 110**

Od ukupnih rashoda prema funkciji za više srednjoškolsko obrazovanje za 2021. ostvarenih u razdoblju od 01.01.2021. do 31.12.2021. godine, izdvojen je iznos od 1.190 kn iskazan na AOP-u 125, a odnosi se na sufinanciranje prehrane za učenike slabijeg socijalnog statusa.

**BILJEŠKE UZ OBRAZAC P-VRIO**

**Bilješka 1. – AOP 021**

Iznos evidentiran na ovoj stavci odnosi se na prijenos (donaciju) nekoliko knjiga od strane Osnivača.

Prva gimnazija Varaždin, osim okvirnog kratkoročnog kredita u iznosu od 300.000,00 kn koji na dan 31.12.2021. nije bio u korištenju, na dan 31.12.2021. ima sudske sporove u tijeku čiji se financijski učinak procjenjuje na 70.425,75 kn, a što je iskazano u *Tablici 1.* u sklopu Bilješki uz Bilancu. Vezano uz spomenuti okvirni kratkoročni kredit po transakcijskom računu , a u smislu ugovornih odnosa koji uz ispunjenje određenih uvjeta mogu postati obveza Prva gimnazija dala je Zagrebačkoj banci d.d. bjanko zadužnicu kao instrument osiguranja plaćanja što je također iskazano u sklopu Bilješki uz bilancu u *Tablici 2.*

Bilješke uz financijske izvještaje čine sastavni dio financijskih izvještaja te služe kao dodatni izvor podataka, a sastavljene su temeljem članka 12. Pravilnika o financijskom izvještavanju u proračunskom računovodstvu (NN 3/15, 93/15, 135/15, 2/17, 28/17, 112/18, 126/19).

U Varaždinu, 28.01.2022. godine

Osoba za kontaktiranje : Laura Kočila Kašmo

Telefon za kontakt: +385954200404

E-mail za kontakt: racunovodstvo@gimnazija-varazdin.skole.hr

Voditeljica računovodstva: M.P. Ravnateljica:

Laura Kočila Kašmo Janja Banić, dipl.inf.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_